২ দিন পর খাদে পড়া ট্রাকের নিচে মিলল হেল্পারের লাশ
ফরিদপুরের নগরকান্দায় ঢাকা-বরিশাল মহাসড়কের পাশের খাদে পড়ে যাওয়া একটি ট্রাকের নিচ থেকে ২ দিন পর হেল্পারের লাশ উদ্ধার করেছে পুলিশ। 







বুধবার উপজেলার ডাঙ্গী ইউনিয়নের শ্রাংগাল নামক স্থানে খাদ থেকে আলু বোঝাই ট্রাকটি উত্তোলন করার পর তার লাশ উদ্ধার করা হয়। 




নিহত হেল্পারের নাম স্বাধীন মিয়া (২৫)। তিনি পাবনার সুজানগর উপজেলার বানিয়াপুর-কাশিনাথপুর গ্রামের এরশাদ মিয়ার ছেলে।
নগরকান্দা থানার এসআই অসীম মণ্ডল জানান, আলুবোঝাই ট্রাকটি (কুষ্টিয়া-ট-১১-১০১৭) রাজশাহী থেকে ভোলা যাওয়ার সময় সোমবার দিবাগত রাত ২টার দিকে, ফরিদপুরের নগরকান্দা উপজেলার ডাঙ্গী ইউনিয়নের শ্রাংগাল নামক স্থানে ঢাকা-বরিশাল মহাসড়কের পাশের খাদে পড়ে যায়। বুধবার ট্রাক ও আলু উত্তোলন করার সময় এর নিচ থেকে হেল্পার স্বাধীনের লাশ উদ্ধার করা হয়েছে।

ফরিদপুরের নগরকান্দায় ঢাকা-বরিশাল মহাসড়কের পাশের খাদে পড়ে যাওয়া একটি ট্রাকের নিচ থেকে ২ দিন পর হেল্পারের লাশ উদ্ধার করেছে পুলিশ।